
חוזה צהוב


מדריכ/ה שאינו/ה עובד הוראה

הסכם עבודה אישי לשנת תשע"ד
לכבוד: שם משפחה ________________
שם פרטי ________________
ת.ז. ____________________

1. אנו מאשרים בזאת כי תימנה עם צוות המדריכים של תכנית קרב למעורבות בחינוך המופעלת ע"י מרמנת ארגון וניהול פרויקטים בע"מ (להלן: "התכנית" ו"החברה", בהתאמה) בשנת הלימודים תשע"ד, בתנאים המפורטים להלן:
1.1. תקופת העסקה: העסקתך בפועל ע"י החברה לפי הסכם זה, מותנית בקבלת אישור להפעלת התוכנית בבית הספר או גן הילדים בו תשובץ (להלן ביחד: "ביה"ס"). יחסי עובד ומעביד יחלו ביום תחילת ההעסקה בפועל בביה"ס ויסתיימו ביום 31.8.2014 אלא אם העסקתך הופסקה קודם לכן לפי סעיף 1.13 (להלן: "תקופת ההעסקה"). מובהר, כי אין בחתימת הסכם זה משום התחייבות מצד החברה שתועסק בפועל בתכנית בשנת הלימודים תשע"ד או בחלק ממנה.
עם תום שנת הלימודים בביה"ס, תצא לחופשה שנתית בהתאם למספר ימי החופשה הצבורים לזכותך. בתום החופשה השנתית תסתיים העסקתך בחברה. 
1.2. כפיפות: לרכז/ת היישובי/ת.
1.3. מילוי התפקיד: הנך נדרש/ת שלא לחרוג ממסגרת התפקיד שנקבעה לך ע"י הרכז/ת היישובי/ת. חלה עליך החובה להתייצב לצורך מילוי תפקידך בשעה ובמקום שייקבעו ע"י החברה ו/או מי מטעמה ולבצע תפקידך במסירות, בנאמנות וברמה מקצועית גבוהה. מסגרת ומהות התפקיד ייקבעו ע"י החברה וימסרו לך. מובהר בזאת כי נאסר עליך לקבל על עצמך או לבצע כל משימה, תפקיד או מטלה אחרת או נוספת על תפקידך הנ"ל לפי פניית ביה"ס או גורם אחר כלשהו. 
1.4. שכר: שכרך יהיה בסך __________ ₪ ברוטו לכל שעת עבודה שתבצע/י בפועל, עפ"י טבלאות השכר של תוכנית קרב, כל זאת, בתנאי שתציג/י תעודות השכלה ותעודות רלוונטיות נוספות ובכפוף למילוי הוראות הסכם זה וכל נוהל אחר המיושם בתכנית לעניין דיווח אודות שעות עבודתך (להלן: "השכר").
שעות העבודה ידווחו על ידך לנציגה המוסמך של החברה ("הרכז/ת יישובי/ת"), באמצעות מערכת הדיווח האינטרנטית של התכנית, במועדים שיתפרסמו מזמן לזמן, בגין החודש השוטף, לרבות דיווח עבור הימים שנותרו עד לסוף החודש לפי הביצוע המתוכנן כאשר שינוי מהתכנון ידווח על ידיך בחודש העוקב. דיווח כאמור יהיה כפוף לאישור הרכז/ת  היישובי/ת ומנהל/ת ביה"ס. שכרך עבור השעות שדווחו ואושרו כאמור, ישולם לך עד ל-9 לחודש שלאחר החודש לגביו נמסר הדיווח המאושר. להסרת ספק מובהר, כי עבור ימים בהם לא מתקיימים לימודים או פעילות בביה"ס  ועקב כך תימנע עבודתך, לא תהיה/י זכאי/ת לשכר או תשלום אחר כלשהו. החברה תנכה משכרך את כל המסים ותשלומי החובה שמעביד חייב לנכותם כדין משכר עובדיו, לרבות מס הכנסה, דמי ביטוח לאומי, מס בריאות וכיוצ"ב. מובהר בזאת, כי תנאי עבודתך מוסדרים במלואם בחוזה העסקה זה בלבד ולא יחולו על הצדדים הוראות הסכמים קיבוציים ו/או הסדרים קיבוציים ו/או נהלים או נוהגים ו/או תנאי עבודה אחרים החלים על עובדי הוראה ו/או עובדי משרד החינוך, אלא אם נקבעו מפורשות בהסכם זה.
במידה והנך מועסק/ת בגני ילדים ישולם השכר שנקבע ליחידה של 45 דקות. עבור יחידה של 60 דקות, ישולם השכר לפי מקדם 1.3 בגין פיצול קבוצת הגן לשתי קבוצות.
1.5. היקף העסקה: את/ה תועסק/י במתכונת העסקה גמישה והנך נותן/ת בזאת הסכמתך לכך שהחברה תהיה רשאית לשנות את היקף ומקום ההעסקה שלך, לרבות שינוי ימי ו/או שעות ו/או מקומות עבודתך, פיצול מקום העבודה וכיוצ"ב שינויים. וזאת בכל עת, לפי שיקול דעתה של החברה בשים לב לצרכי החברה ותכנית העבודה. כל שינוי כאמור לא יחשב כהרעת תנאים, לרבות לעניין התפטרות בדין מפוטר.
1.6. כל שינוי של היקף משרתך יהיה תקף רק אם נקבע בכתב ע"י הרכז/ת היישובי/ת.
1.7. נאסר עליך לעבוד בשעות נוספות מעבר למסגרת השעות שתקבע לך מעת לעת, ללא אישור מראש ובכתב מאת הרכז/ת היישובי/ת.
1.8. חופשה: עפ"י הקבוע בחוק. מועד ניצול החופשה הוא עם תום שנת הלימודים בבית הספר.
1.9. החזר הוצאות נסיעה: על פי דין( בכפוף לדיווח חודשי שלך שאושר ע"י מנהל/ת בית הספר והרכז/ת היישובי/ת.  לחילופין ישולם לך החזר הוצאות שימוש ברכב פרטי, עפ"י דיווח ק"מ ליום שאושר ע"י הרכז/ת היישובי/ת**.
יודגש כי אם הנך מועסק/ת בכמה מוסדות [בתי ספר/גני ילדים], תדווח/י ותקבל/י בנוסף להוצאות הנסיעה מביתך לעבודה וחזרה לביתך, אך ורק הוצאות נסיעה במעבר מבי"ס אחד למשנהו, זאת כאשר העסקה באותם מוסדות מתבצעת באותו יום.

תשלום לפי דיווח ק"מ מוגבל עד 50 ק"מ לעובדים באזור המרכז, אשדוד וירושלים ועד 80 ק"מ ליום לעובדים באזורים צפון ודרום. הקביעה בדבר הגבלת הק"מ תיעשה עפ"י מקום הקליטה של העובד/ת.
1.10. דמי הבראה: בשיעור הקבוע בצווי הרחבה המוצאים מזמן לזמן ע"י שר העבודה והרווחה והחלים במגזר הפרטי.
1.11. דמי מחלה: עפ"י הקבוע בחוק דמי מחלה.
1.12. ביטוח פנסיוני: החל מתחילת העסקתך תהיה זכאי להפרשות בגובה 19.83% מן השכר לקרן פנסיה מקיפה לפי בחירתך. במידה ולא תודיע לחברה על בחירתך בקרן כאמור, בתוך 14 יום ממועד תחילת העסקתך, תפריש לך החברה לקופת "מקפת" (להלן - "הקרן") (8.33% פיצויים, 6% גמל על חשבון החברה ו-5.5% על חשבון העובד/ת). בחתימתך על הסכם זה הנך נותן/ת הסכמתך לניכוי כאמור משכרך. הפרשות החברה במרכיב פיצויי הפיטורים יבואו במקום פיצויי פיטורים שתהיה/י זכאי/ת להם בהתאם להוראות סעיף 14 לחוק פיצויי פיטורים. בחתימתך בשולי הסכם זה ניתנת הסכמתך להסדר לפי האישור הכללי בדבר תשלומי מעבידים לקרן פנסיה ולקופת ביטוח במקום פיצויי פיטורים, לפי סעיף 14 לחוק פיצויי פיטורים, שהעתק ממנו מצ"ב כנספח "ב".
1.13. הפסקת העסקה: 
1.13.1. החברה תהיה רשאית להפסיק את העסקתך בכל עת לפני תום התקופה הנקובה בסעיף 1.1 לעיל לפי שיקול דעתה הבלעדי, בהודעה מוקדמת כדין. 
1.13.2. בחתימתך על הסכם זה הנך מאשר/ת כי ידוע לך שצורכי החברה עשויים להשתנות מעת לעת, אף במהלך שנת הלימודים וכי אין בהסכם העסקה זה משום התחייבות להעסיקך עד תום שנת הלימודים תשע"ד. מתן ההודעה המוקדמת על פי דין, יהווה את מלוא הפיצוי לו תהא זכאי/ת בגין הפסקת העסקתך כאמור. 
1.13.3. במידה שתהיה/י מעוניין/ת לסיים העסקתך תהיה/י חייב/ת במתן הודעה מוקדמת כדין.
2. חובת סודיות: חלה עליך חובת סודיות מלאה לגבי כל מידע מכל מין וסוג שהוא שיגיע לידיך במהלך או עקב העסקתך, והנך מחויב להימנע מלמסור לצד שלישי כלשהו מידע בנוגע לתכנית, לתכניה ולתנאי העסקתך בחברה במסגרתה. כן חל עליך איסור שימוש שלא לצרכיי עבודתך בחברה, בתכניות הלימוד הנמסרות לך או בחלק כלשהו מהן, שכל הזכויות בהן מצויות בידי החברה.
3. שמירה על מוניטין: הנך מתחייב להימנע מכל פגיעה בשמה הטוב ו/או במוניטין התכנית ו/או החברה ו/או בעסקיה של החברה ובכלל כך, עובדיה ו/או מנהליה.
4. מבנה התכנית: מובהר בזאת, כי למרות השתתפותה של "קרן קרב" במימון התכנית ובועדת ההיגוי שלה, הרי שקרן קרב אינה מפעילה את התכנית, והאחריות המלאה להפעלתה הנה של החברה. חשוב לכן שבהצגת התכנית בפני הגופים המעורבים בה, רשויות, בתי ספר וכל גורם אחר, יובהר כי לקרן קרב אין אחריות ניהולית, כי אם אך ורק תרומה כספית להפעלות, תרומה מקצועית וקביעת תכניה החינוכיים וכי אין לך כעובד/ת החברה סמכות להתחייב בשם קרן קרב.
5. השתלמות: חלה עליך החובה ליטול חלק במהלך שנת הלימודים התשע"ד, בהשתלמות פדגוגית במועדים שייקבעו ע"י החברה, בהיקף שנתי של עד 20 שעות. השתלמות זו באה בנוסף על ההכשרה שעליך לעבור לפני תחילתו של הסכם זה. עבור ההשתלמות הפדגוגית, ישולם לך תשלום עפ"י תעריף שייקבע מעת לעת ע"י החברה בתוספת החזר הוצאות נסיעה ותחשב כמי שנטל/ה חלק בהשתלמות, רק לפי דיווח שאושר ע"י החברה ו/או מי מטעמה.
6. מיצוי תנאים: הסכם זה ממצה באופן סופי ומוחלט את תנאי העסקתך בחברה ולא תהיה זכאי לכל תשלום, הטבה, זכות נלווית, החזר הוצאות וכיוצ"ב, אשר אינם מפורטים בהסכם זה.
7. שינויים: כל שינוי בהוראות ההסכם לא יהיה תקף אלא אם כן נערך במסמך נפרד בכתב ונחתם ע"י הרכז/ת היישובי/ת.
8. בחתימתך על ההסכם הינך מאשר/ת נכונות הפרטים שמסרת בטופס פרטי שכר המצ"ב כנספח "א".
לגברים בלבד:
9. כתנאי לתחילת העסקתך בחברה על פי הסכם זה, הנך נידרש להמציא לחברה אישור ממשטרת ישראל, כי אין מניעה להעסקתך לפי החוק למניעת העסקה של עברייני מין במוסד המכוון למתן שירות לקטינים, התשס"א-2001 וכי לא הורשעת בעבירת מין שבוצעה בהיותך בגיר ונידונת עליה לשנה מאסר בפועל או יותר. כן הינך מתחייב להודיע לחברה מיידית אם יחול בכך שינוי כלשהו ו/או אם יוגש נגדך כתב אישום בגין עבירה כנ"ל ו/או אם תורשע בעבירה כנ"ל. 
בחתימתי אני מאשר/ת, כי קראתי והבנתי את תנאי העסקתי ואני מסכים/מה לאמור בהסכם זה. 
                     
נחתם בפני, ____________ נציג/ת  החברה, וכן בפני ____________ (מנהלת/מנהל ביה"ס/ גן ילדים).

 חתימה וחותמת האזור _______________________
_____________


             תאריך





_________________


החברה





_________________


חתימת העובד








* 	צווי הרחבה המוצאים מזמן לזמן ע"י שר התמ"ת.


**	מותנה בהצהרה והתחייבות כי הנך בעל/ת רישיון נהיגה תקף ומשתמש/ת ברכבך הפרטי לצורך נסיעות  במסגרת העבודה.


התשלום כפוף לנוהלי החברה ויבוא במקום הזכות להחזר הוצאות נסיעה לפי צווי הרחבה.	








